Ekki er alveg ljóst hversu hratt hvítháfurinn ( Carcharodon carcharias ) getur synt þar sem það hefur lítið verið mælt . Á vef ReefQuest Centre for Shark Research kemur þó fram að margir hákarlafræðingar telji hvítháfinn geta náð að minnsta kosti hraðanum 40 km/klst . Þar kemur einnig fram að sumir telji hann getað náð allt að 56 km/klst . Hvítháfurinn tilheyrir hámeraætt ( Lamnidae ) . Hann er stór hákarl , venjulega 1200 til 2000 kg að þyngd og allt að 6 metra langur . Hann er með mjög beittar tennur . Hvítháfur lifir aðallega í tempruðum sjó , til dæmis undan suðurströnd Ástralíu , við Suður-Afríku , Kaliforníu og Mexíkó . Hann heldur mest til á opnu hafi en stundum fer hann inn að ströndinni . Hvítháfurinn getur synt nokkuð hratt þegar hann tekur á sprett . Hvítháfurinn er líklegastur allra hákarla til þess að ráðast á menn og er hann þekktur sem hvíti dauði . Brimbrettamönnum , sundmönnum , köfurum og jafnvel litlum bátum getur stafað hætta af honum því í augum hákarlsins geta menn litið út eins og meðalstór bráð . Á Vísindavefnum eru mörg önnur svör um hvítháfa og hákarla , til dæmis :